Sæsonens første trænerfyring i dansk fodbold er en realitet. Det er den nordjyske 2. divisionsklub Lindholm IF, der siger farvel til træneren.

Det skriver P4 Nordjylland. Lindholm IF har opsagt samarbejdet med den 34-årige cheftræner, Kenneth Kjærsgaard, som derfor kun fik to måneder i spidsen for klubben. Kenneth Kjærsgaard afløses af Henrik Larsen, der var ledig på markedet efter han stoppede i netop Lindholm efter sidste sæson, skriver P4 Nordjylland. Klubbens formand, Bo Laden kalder Kenneth Kjærsgaard for fagligt dygtig, men hans holdning til ledelse af en divisionstrup passede ikke til klubbens forventninger.